CELEX: 31987R0537
Language: el
Date: 1987-02-23 00:00:00
Title: Κανονισμός (ΕΟΚ) αριθ. 537/87 του Συμβουλίου της 23ης Φεβρουαρίου 1987 για την τροποποίηση του κανονισμού (ΕΟΚ) αριθ. 355/79 και περί των γενικών κανόνων για την περιγραφή και την παρουσίαση οίνων και γλευκών σταφυλής

Avis juridique important

|

31987R0537

Κανονισμός (ΕΟΚ) αριθ. 537/87 του Συμβουλίου της 23ης Φεβρουαρίου 1987 για την τροποποίηση του κανονισμού (ΕΟΚ) αριθ. 355/79 και περί των γενικών κανόνων για την περιγραφή και την παρουσίαση οίνων και γλευκών σταφυλής  

Επίσημη Εφημερίδα αριθ. L 055 της 25/02/1987 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 537/87 ΤΟΥ ΣΥΜΒΟΥΛΙΟΥ  της 23ης Φεβρουαρίου 1987  για την τροποποίηση του κανονισμού (ΕΟΚ) αριθ. 355/79 και περί των γενικών κανόνων για την περιγραφή και την παρουσίαση οίνων και γλευκών σταφυλής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 536/87 (2), και ιδίως το άρθρο 54 παράγραφος 1,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  Εκτιμώντας:  ότι ο κανονισμός (ΕΟΚ) αριθ. 355/79 (5), όπως τροποποιήθηκε τελευταία από τον κανονισμό (ΕΟΚ) αριθ. 1625/86 (6), θέσπισε τους γενικούς κανόνες για την περιγραφή και την παρουσίαση οίνων και γλευκών σταφυλής· ότι στο άρθρο 4 παράγραφος 3 δεύτερο εδάφιο αυτού του κανονισμού περιλαμβάνεται ένας κατάλογος ονομάτων ορισμένων καθορισμένων περιοχών που μπορούν να χρησιμοποιηθούν κατ' εξαίρεση για την περιγραφή επιτραπέζιων οίνων κατά τη διάρκεια μιας μεταβατικής περιόδου η οποία λήγει στις 31 Αυγούστου 1986· δεδομένου ότι τα ενδιαφερόμενα κράτη μέλη δεν έχουν θεσπίσει ακόμη ονόματα τα οποία μπορούν να υποκαταστήσουν τα ονόματα αυτών των καθορισμένων περιοχών για την περιγραφή επιτραπέζιων οίνων, είναι σκόπιμο να παραταθεί η εν λόγω μεταβατική περίοδος μέχρι τις 31 Αυγούστου 1991·  ότι, κατά τη λήξη της μεταβατικής περιόδου που προβλέπει το άρθρο 14 παράγραφος 3 δεύτερο εδάφιο στοιχείο β) του κανονισμού (ΕΟΚ) αριθ. 355/79, θα υπάρξουν δυσκολίες για τη διάθεση των οίνων σε μερικές καθορισμένες περιοχές· ότι λόγω των δυσκολιών αυτών και για να διευκολυνθεί η καθιέρωση αυστηρότερων όρων όσον αφορά την περιγραφή των οίνων v.q.p.r.d., πρέπει να μετατεθεί κατά πέντε έτη η ημερομηνία που ορίζει η παραπάνω διάταξη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 3 δεύτερο εδάφιο και στο άρθρο 14 παράγραφος 3 δεύτερο εδάφιο στοιχείο β) του κανονισμού (ΕΟΚ) αριθ. 355/79, η ημερομηνία «31 Αυγούστου 1986» αντικαθίσταται από την ημερομηνία «31 Αυγούστου 1991».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Φεβρουαρίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 54 της 5. 3. 1979, σ. 1.  (2) Βλέπε σελίδα 1 της παρούσας Επίσημης Εφημερίδας.  (3) ΕΕ αριθ. C 248 της 4. 10. 1986, σ. 4.  (4) Γνώμη που διατυπώθηκε στις 19 Φεβρουαρίου 1987 (δεν έχει ακόμη δημοσιευθεί στην Επίσημη Εφημερίδα).  (5) ΕΕ αριθ. L 54 της 5. 3. 1979, σ. 99.  (6) ΕΕ αριθ. L 144 της 29. 5. 1986, σ. 1.